România, pe lista țărilor vizate de acțiunile de sabotaj și atacurile hibride ale Rusiei în Europa
Autoritățile din Germania au deschis luni o anchetă după ce zece drone misterioase au survolat zona militară a sitului de producție a avioanelor Eurofighter din Bavaria. Cel puțin 50 de incidente care ar putea fi operațiuni hibride rusești au avut loc în 13 țări din Europa, inclusiv în România, începând din 2022, arăta o investigație a publicației germane „Die Zeit” publicată la sfârșitul anului trecut. Aceste operațiuni hibride includ cazuri de spionaj, sabotaj, vandalism, atacuri cibernetice, campanii de dezinformare și trei atacuri asupra infrastructurii subacvatice din Marea Baltică, informează news.ro.